2023 m. d. Psichologinės gerovės ir psichikos sveikatos stiprinimo paslaugų, skirtų mažinti ilgalaikes neigiamas COVID-19 pandemijos pasekmes visuomenės psichikos sveikatai, teikimo sutarties Nr. 1 priedas

**PASLAUGŲ TECHNINĖ SPECIFIKACIJA**

1. **Perkančioji organizacija** planuoja įsigyti psichologinės gerovės ir psichikos sveikatos stiprinimo paslaugas, skirtas mažinti ilgalaikes neigiamas COVID-19 pandemijos pasekmes visuomenės psichikos sveikatai (toliau – **PGS paslaugos)**. PGS paslaugos yra individualios ir grupinės psichologinės paslaugos, skirtos Kauno miesto gyventojų psichologinei gerovei bei psichikos sveikatai stiprinti. Perkančioji organizacija paslaugas pirks pagal poreikį, neviršydamas maksimalios pirkimui skirtos lėšų sumos. Preliminarus paslaugų kiekis: 4128 val. individualių psichologinių konsultacijų ir 816 val. grupinių užsiėmimų.
2. Paslaugos turi būti įgyvendinamos dviem ciklais:

2.1. 2024 m. pirmasis ciklas:

2.1.1. turi būti suteikta ne mažiau 2064 val. individualių psichologinių konsultacijų ir ne mažiau 408 val. grupinių užsiėmimų;

2.1.2. ciklas turi būti pradėtas įgyvendinti ne vėliau kaip per 10 darbo dienų nuo Sutarties įsigaliojimo dienos ir įgyvendintas iki 2024 m. gruodžio 31 d.

2.2. 2025 m. antrasis ciklas:

2.2.1. turi būti suteikta ne mažiau 2064 val. individualių psichologinių konsultacijų ir

ne mažiau 408 val. grupinių užsiėmimų;

2.2.2. ciklas turi būti įgyvendintas nuo 2025 m. sausio 2 d. iki 2025 m. gruodžio 2 d.

1. PGS paslaugos teikiamos vadovaujantis Lietuvos Respublikos sveikatos apsaugos ministro 2020 m. liepos 31 d. įsakymu Nr. V-1733 (Lietuvos Respublikos sveikatos apsaugos ministro 2022 m. balandžio 14 d. įsakymo Nr. V-756 redakcija) patvirtintu Psichologinės gerovės stiprinimo paslaugų teikimo tvarkos aprašu (toliau – Aprašas).
2. PGS paslaugos gavėjai – Kauno miesto savivaldybės vaikai ir suaugusieji (toliau – **Paslaugų gavėjas**). Teikiant paslaugas vaikui iki 16 metų, būtinas rašytinis vieno iš jo tėvų ar jo atstovų pagal įstatymą sutikimas, kuris turi būti pateiktas paslaugos teikėjui prieš gaunat konsultacijas, taip patvirtinant paslaugos gavėjo norą gauti paslaugas.
3. Paslaugas teikiantis fizinis asmuo (toliau– **Specialistas**), tai kvalifikacinius reikalavimus atitinkantis asmuo, teikiantis PGS paslaugas šių Paslaugų gavėjams.
4. **Paslaugos teikėjas** suprantamas kaip fizinis ar juridinis asmuo, atsakingas už kiekybinį ir kokybinį Paslaugų teikimą, patalpų, reikalingų Paslaugoms teikti ir Specialistų, teikiančių Paslaugas, suradimą, valdymą, darbo organizavimą ir nuolatinio pakankamo jų kiekio užtikrinimą Paslaugų teikimo laikotarpiu.
5. Paslaugos teikėjas turi užtikrinti paslaugų prieinamumą visiems Kauno miesto gyventojams: vyrams, moterims, vaikams, jaunuoliams, senjorams, poroms, šeimoms, socialiai pažeidžiamiems asmenims ir pan. Esant poreikiui, Paslaugos teikėjas turi užtikrinti specializuotų kompetentingų psichologinių paslaugų teikimą konkrečioms tikslinėms grupėms (pvz., asmens sveikatos priežiūros įstaigų specialistams, socialinės globos įstaigų darbuotojams, vaikų globos namų globotiniams ir kt.).
6. Paslaugos teikiamos skiriant prioritetą fizinėms (ne nuotolinėms) psichologinėms konsultacijoms, tačiau, atsižvelgiant į paslaugos gavėjo galimybes fiziškai atvykti į konsultacijos vietą (pvz. fizinė negalia) ar dėl patogumo pavienes konsultacijas gauti nuotoliniu būdu, arba atsižvelgiant į epidemiologines aplinkybes, paslaugos gali būti teikiamos ir nuotoliniu būdu.
7. Paslaugos teikėjas turi turėti galimybę paslaugas teikti nuotoliniu būdu, naudojantis kokybiška garso ir vaizdo technika bei užtikrinti sklandų garso bei vaizdo transliavimą, kad nuotolinių paslaugų teikimas labiausiai atitiktų paslaugos gavėjo poreikius, užtikrinant konfidencialumą ir teikiamos paslaugos kokybę. Paslaugos teikėjas turi pasirūpinti reikalinga įranga ir priemonėmis (kompiuteriu, internetu ar pan.). Paslaugos teikėjui teikiant individualias psichologines konsultacijas nuotoliniu būdu, šalia negali būti jokių pašalinių asmenų, aplinka (fonas), apranga turi būti tvarkinga.
8. Paslaugos teikėjas visų paslaugų teikimo laikotarpiu turi užtikrinti nepertraukiamą (kiekvieną darbo dieną) kontaktinių (ne nuotolinių) paslaugų prieinamumą Kauno miesto gyventojams: pasirūpinti patalpomis Kauno mieste, kurios būtų tinkamos psichologinėms konsultacijoms ir grupiniams užsiėmimams vykdyti.
9. Paslaugos teikėjas turi užtikrinti PGS paslaugų prieinamumą darbo dienomis nuo 8:00 val. iki 19:00 val.
10. Paslaugos teikėjas yra atsakingas už Paslaugos gavėjų registravimą PGS paslaugoms ir per 3 d. d. Perkančiajai organizacijai turi pateikti kontaktinį telefono numerį, kuriuo Paslaugos gavėjui turi būti sudaroma galimybė užsiregistruoti PGS paslaugoms. Paslaugos gavėjui susisiekus su paslaugos teikėju jo nurodytu telefonu, Paslaugos gavėjas tiesiogiai turi būti užregistruotas PGS paslaugai.
11. Paslaugos gavėjas, susisiekus Paslaugos teikėjo nurodytu telefonu, turi būti užregistruotas pirmam kontaktiniam susitikimui ne vėliau kaip per 3 d. d. Paslaugos gavėjui nepavykus susisiekti Paslaugos teikėjo nurodytu telefonu, Paslaugos teikėjas turi susisiekti su skambinusiu Paslaugos gavėju ne vėliau kaip per 1 d. d.
12. Paslaugos teikėjas turi užtikrinti, kad Paslaugos gavėjas paslaugą gautų kaip galima greičiau, kad paslauga maksimaliai atitiktų Paslaugos gavėjo poreikius.
13. Perkančioji organizacija, kartu su PGS paslaugų teikėju, organizuoja ir koordinuoja PGS paslaugų teikimą, tačiau už galutinį paslaugų įgyvendinimą atsakingas Paslaugos teikėjas.
14. Paslaugos teikėjas viešina PGS paslaugas socialiniuose tinkluose, savo internetinėje svetainėje (jeigu turi):
    1. individualios konsultacijos viešinamos 1 kartą/per dvi sav.;
    2. grupiniai užsiėmimai viešinami, kai renkama kiekviena nauja grupė.
15. Perkančioji organizacija, kartu su Paslaugos teikėju, užtikrina informacijos apie teikiamas PGS paslaugas viešinimą. Paslaugos teikėjas suteikia reikiamos informacijos viešinamos medžiagos rengimui. Viešinamas turinys derinamas su Perkančiąja organizacija.
16. PGS paslaugų teikimas grindžiamas abipuse pagarba, tarpusavio supratimu, bendradarbiavimu ir susitarimu. Teikiant PGS paslaugas naudojami tik veiksmingi, mokslo ir praktikos įrodymais pagrįsti metodai.
17. Specialistas įsipareigoja kokybiškai bei atsakingai teikti PGS paslaugas bei vertinti Paslaugų gavėjo psichikos sveikatos rizikos veiksnių ir psichologinės gerovės lygį ir, kilus įtarimų, jog pasireiškia psichikos ir elgesio sutrikimų požymių, rekomenduoti Paslaugų gavėjui kreiptis į asmens sveikatos priežiūros įstaigą, teikiančią psichikos sveikatos priežiūros paslaugas, pateikti informaciją, kuri įstaiga teikia psichikos sveikatos priežiūros paslaugas bei paaiškinti šių paslaugų gavimo tvarką.
18. PGS paslaugas teikiantiems specialistams, ligos ar atostogų metu, už PGS paslaugas nėra mokama, jų metu turi būti skiriamas pavaduojantis asmuo, atitinkantis keliamus kvalifikacinius reikalavimus.
19. Paslaugos teikėjas, tik po to, kai perduoda visą turimą informaciją Perkančiajai organizacijai, pasibaigus sutarties galiojimo terminui, bet ne vėliau nei per 10 d. d., privalo sunaikinti visą Paslaugų teikimo metu gautą informaciją, susijusią su Paslaugų gavėjų asmeniniais duomenimis.
20. **Reikalavimai individualioms psichologinėms konsultacijoms:**
21. Specialistai, atitinkantys Aprašo reikalavimus:
    1. Sveikatos (klinikinis) psichologas, konsultavimo psichologas ir kitas psichologas asmenims, kuriems pasireiškia psichikos sveikatos rizikos veiksniai dėl sudėtingų gyvenimiškų situacijų, gali organizuoti ir (ar) teikti individualias Paslaugas – konsultacijas asmeniui arba šeimai (toliau – **individuali konsultacija**).
    2. Kitas psichologas gali teikti individualias konsultacijas tik asmeniui iki 18 metų, taip pat kitiems asmenims ar šeimai, jei individualios konsultacijos objektas yra vaiko auginimo, ugdymo ar kiti su vaiku susiję iššūkiai.
    3. Teikdamas individualias konsultacijas, Specialistas įvertina sudėtingos gyvenimiškos situacijos sukeltus psichikos sveikatos rizikos veiksnius, numato preliminarų konsultacijų teikimo laikotarpį, numato konsultacijų teikimo tikslus ir numatomus rezultatus, suteikia emocinę paramą, sudaro galimybes išreikšti ir (ar) mažinti su asmens sudėtinga gyvenimiška situacija susijusius psichikos sveikatos rizikos veiksnius.
    4. Vienam asmeniui, atsižvelgiant į jo poreikius, gali būti teikiamos ne daugiau kaip 6 individualios konsultacijos. Vienos konsultacijos trukmė – ne mažiau nei 1 val.
    5. Jei 6 individualių konsultacijų neužtenka ir (ar) Paslaugų gavėjo psichikos sveikatos rizikos veiksniai išlieka nepakitę, Specialistas informuoja Paslaugų gavėją apie galimybę gauti asmens sveikatos priežiūros, socialines ir kitas paslaugas, atitinkančias Paslaugos gavėjo poreikius, bei paaiškina tokių paslaugų gavimo tvarką.
    6. Individualios psichologinės konsultacijos gali būti teikiamos anonimiškai.
22. **Reikalavimai grupiniams užsiėmimams:**
    1. Specialistas grupėms organizuoja ir teikia šias PGS paslaugas:
       1. asmeninių įgūdžių tobulinimo užsiėmimai psichologiniam atsparumui ugdyti (streso valdymo praktiniai užsiėmimai, emocijų atpažinimo ir išraiškos, konfliktų valdymo praktiniai užsiėmimai, kita);
       2. psichikos sveikatos raštingumo didinimo edukaciniai užsiėmimai (užsiėmimai, skirti įgyti žinių ir (ar) keisti nuostatas apie psichikos sveikatą, psichikos sveikatos rizikos veiksnius, pagalbos sau būdus bei profesionalios pagalbos prieinamumą);
       3. emocinės paramos teikimo užsiėmimai (savitarpio pagalbos grupės, grupinės psichologinės konsultacijos);
       4. kiti psichologinę gerovę ir (ar) psichikos sveikatą stiprinantys praktiniai užsiėmimai.
       5. Perkančiajai organizacijai išreiškus poreikį, Paslaugos teikėjas organizuoja grupinius psichologinius užsiėmimus pagal Perkančiosios organizacijos nurodytas kitas temas.
23. Kitus psichikos sveikatą ir psichologinę gerovę gerinančius grupinius praktinius užsiėmimus Paslaugos teikėjas gali teikti tik prieš tai su Perkančiąja organizacija suderinus praktinių užsiėmimų temas.
24. Emocinės paramos teikimo užsiėmimai ir kiti psichikos sveikatą ir psichologinę gerovę gerinantys praktiniai užsiėmimai teikiami asmenims, kuriems pasireiškia psichikos sveikatos rizikos veiksniai dėl sudėtingų gyvenimiškų situacijų (skyrybos, darbo netekimas, finansiniai sunkumai, artimo žmogaus netektis, konfliktiniai santykiai šeimoje ar darbe, sunki artimo žmogaus liga ir kita) (toliau – sudėtinga gyvenimiška situacija). Šių paslaugų teikimo metu siekiama padėti asmenims rasti psichikos sveikatos rizikos veiksnius sukeliančių problemų sprendimo būdus, išmokyti konkrečių technikų ir (ar) metodų šioms problemoms spręsti, padėti apsibrėžti tikslus ir veiksmų seką siekiant tikslų, skatinti savęs pažinimą ir asmenybės augimą.
25. Emocinės paramos teikimo ir kiti psichologinę gerovę ir (ar) psichikos sveikatą stiprinantys praktiniai užsiėmimai gali vykti anonimiškai. Kiti grupiniai užsiėmimai vykti anonimiškai negali.
26. Grupinius užsiėmimus gali teikti Aprašo reikalavimus atitinkantys Specialistai: sveikatos (klinikinis) psichologas, konsultavimo psichologas ir kitas psichologas.
27. Paslaugos grupėms teikiamos ne daugiau 12 asmenų grupėms, tačiau konkretus vienos grupės dalyvių skaičius turi būti derinamas su Perkančiąja organizacija.
28. Bendra vienos grupės (asmeninių įgūdžių tobulinimo užsiėmimai psichologiniam atsparumui ugdyti, psichikos sveikatos raštingumo didinimo edukaciniai užsiėmimai, emocinės paramos teikimo užsiėmimai, kiti psichologinę gerovę ir (ar) psichikos sveikatą stiprinantys praktiniai užsiėmimai) praktinių užsiėmimų trukmė negali būti trumpesnė kaip 6 valandos. Vieno užsiėmimo trukmė ne mažiau nei 1 val.
29. Vykdydamas grupinius užsiėmimus, Specialistas turi naudoti patrauklius ir aktyvius mokymo metodus (pvz.: skaidres, diskusijas, praktinių atvejų analizes, situacijų modeliavimą ir pan.). Grupinių užsiėmimų medžiaga/metodai turi būti parengti remiantis ne senesne nei 5 m. moksline literatūra, negali būti anksčiau viešinti kitoje nei vykdomas grupinis užsiėmimas veikloje. Bent pusė grupiniams užsiėmimams skirto laiko turi būti skirta praktiniams dalyvių įgūdžiams ugdyti.
30. Vykdydamas grupinius užsiėmimus, Specialistas informuoja Paslaugos gavėjus, kad PGS paslaugų organizatorius yra Perkančioji organizacija. Jei grupinių užsiėmimų metu Specialistas naudoja vaizdinę (pavyzdžiui, skaidres) ar kitokią (pavyzdžiui, dalijamąją) medžiagą, joje turi būti naudojamas aiškiai matomas Perkančiosios organizacijos logotipas, kurį paslaugos teikėjui pateikia Perkančioji organizacija.
31. Grupinių užsiėmimų metodinė medžiaga turi būti paruošta ir suderinta su Perkančiąja organizacija. Galutinis, suderintas variantas Perkančiajai organizacijai pateikiamas (pdf formatu) ne vėliau nei 3 d. d. iki sutartinai numatytos pirmųjų užsiėmimų dienos, el. paštu [igne.jurdone@kaunovsb.lt](mailto:igne.jurdone@kaunovsb.lt).
32. Dalyviams turi būti paruošta dalijamoji medžiaga, kurią turi sudaryti užsiėmimų metu pateikiama informacija. Už dalijamosios medžiagos paruošimą atsakingas Paslaugos teikėjas. Kiekvienas dalyvis, užsiėmimo metu išreiškęs norą gauti informacinę medžiagą ir nurodęs savo el. paštą, iš Paslaugos teikėjo turi gauti dalijamąją medžiagą (pdf formatu) per 2 d. d.
33. Jei grupiniai užsiėmimai vykdomi nuotoliniu būdu, Specialistas, naudodamasis vaizdo konferencijų platformos pokalbių kambario (angl. *chat* *room*) funkcija, su grupės dalyviais pasidalina informacine projekto skrajute, kurią paslaugos teikėjui pateikia Perkančioji organizacija.
34. **Reikalavimai PGS paslaugų teikimo stebėsenai:**
    1. Pirmo apsilankymo dėl Paslaugų gavimo metu Specialistas įvertina individualios ar grupinės Paslaugos gavėjo psichikos sveikatos rizikos veiksnius ir psichologinės gerovės lygį, pateikdamas jam PSO (5) geros savijautos vertinimo apklausos formą (toliau – PSO (5) forma) (1 priedas).
    2. Specialistas PSO (5) formą Paslaugos gavėjui pateikia vadovaudamasis šiomis nuostatomis:
       1. Jei PGS paslauga teikiama kontaktiniu būdu (gyvai), Specialistas atspausdina ir Paslaugos gavėjui pateikia spausdintą PSO (5) formos variantą, kurį jis užpildo.
       2. Jei PGS paslauga teikiama nuotoliniu būdu, Specialistas turi pateikti PSO (5) formą nuotoliniu būdu, o Paslaugos gavėjo pateikiamus atsakymus užfiksuoti el. Žurnale.
       3. Paslaugų gavėjas gali nesutikti pildyti PSO (5) formos, tai pažymėdamas PSO (5) formoje ir grąžindamas PSO (5) formą Specialistui.
35. PSO (5) formos balai susumuojami ir dauginami iš 4, gaunamas indeksas nuo 0 iki 100. Jei Paslaugų gavėjo indeksas mažesnis nei 50:
    1. kai asmuo pageidauja gauti individualias konsultacijas – Specialistas neteikia jam individualių konsultacijų, tačiau informuoja Paslaugų gavėją apie PSO (5) formos rezultatus ir rekomenduoja jam kreiptis į pirminį psichikos sveikatos centrą (toliau – PSC), pateikdamas informaciją apie PSC paslaugas, jų gavimo vietas bei tvarką;
    2. kai asmuo pageidauja gauti grupines Paslaugas – Specialistas teikia pats ar siunčia į kito specialisto grupines Paslaugas, tačiau rekomenduoja Paslaugų gavėjui kreiptis ir į PSC dėl individualių konsultacijų ar psichikos sveikatos būklės įvertinimo, pateikdamas jam informaciją apie PSC paslaugas, jų gavimo vietas bei tvarką.
36. Specialistas rekomenduoja Paslaugų gavėjui, kurio indeksas didesnis nei 50 balų, kreiptis į PSC tais atvejais, jei pastebi galimų psichikos ir elgesio sutrikimų požymių ar dėl kitų priežasčių identifikuoja pirminių psichikos sveikatos priežiūros paslaugų poreikį.
37. Pasibaigus individualioms konsultacijoms ar jų teikimo laikotarpiu, Specialistas gali nusiųsti Paslaugos gavėją į grupines Paslaugas ir atvirkščiai – pasibaigus grupinėms Paslaugoms ar jų teikimo laikotarpiu Specialistas gali nusiųsti Paslaugos gavėją į individualias konsultacijas.
38. Paskutinės Paslaugos teikimo pabaigoje Specialistas pateikia Paslaugų gavėjams Psichologinės gerovės stiprinimo paslaugų gavėjo apklausos formą (2 priedas) **(**toliau – **Apklausos forma**). Paslaugų gavėjas, užpildęs Apklausos formą, ją pateikia – Specialistui. Paslaugų gavėjas gali nesutikti pildyti Apklausos formos, tai pažymėdamas Apklausos formoje ir grąžindamas Apklausos formą Specialistui.
39. Specialistas pildo Perkančiosios organizacijos PGS paslaugų teikimo žurnalą (toliau – **Žurnalas**), kuriame nurodo (3 priedas):
    1. Paslaugos gavėjų vardus ir pavardes bei gimimo metus;
    2. Jei Paslaugos teikiamos anonimiškai, nurodomas kodas, kuris sudaromas iš šių reikšmių:
       1. 1-– lytis (V, M);
       2. 2-3-– gimimo metai (paskutiniai du skaičiai);
       3. 4-, 5- – asmens pirmoji vardo ir pirmoji pavardės raidės;
       4. 6- – pirmoji asmens motinos vardo raidė.
    3. Paslaugos gavėjui suteiktas Paslaugas, jų trukmę, Paslaugų gavėjų (dalyvių) skaičių.
    4. Paslaugos gavėjo psichikos sveikatos rizikos veiksnių ir psichologinės gerovės lygio pokyčius Paslaugų teikimo pradžioje bei baigus jas teikti;
    5. Paslaugos gavėjo vertinimo iš Apklausos formos apie gautas PGS Paslaugas rezultatus.
40. Esant poreikiui, Perkančioji organizacija konsultuoja paslaugas teikiančius specialistus Žurnalo pildymo klausimais.
41. Specialistas užpildo Žurnalą nedelsiant po kiekvienos PGS paslaugos suteikimo, kad Perkančiajai organizacijai pareikalavus, Paslaugos teikėjas bet kuriuo sutarties vykdymo laikotarpiu galėtų pateikti visą informaciją apie teikiamų PGS paslaugų eigą ir apimtis.
42. Paslaugos teikėjas už Paslaugas, suteiktas nuo sutarties pasirašymo dienos iki 2024 m. gruodžio 31 d. ir nuo 2025 m. sausio 2 d. iki 2025 m. gruodžio 2 d. , adresu Vaidoto g. 115, Kaunas pristato arba registruotu paštu atsiunčia per 10 d.d.:
    1. vieną atspausdintą nuo PGS paslaugos teikimo pradžios iki 2024 m. gruodžio 31 d. ir nuo 2025 m. sausio 2 d. iki 2025 m. gruodžio 2 d. užpildyto paslaugų teikimo žurnalo egzempliorių;
    2. jei paslaugos buvo teiktos vaikams iki 16 m., vieno iš jų tėvų ar globėjų sutikimų originalus;
    3. užpildytas PSO (5) formas ir Apklausos formas.
43. Perkančioji organizacija, siekdama stebėti, įvertinti ir taip užtikrinti perkamų Paslaugų kokybę, numato šiuos Paslaugų kokybės kontrolės aspektus:
    1. Esant Perkančiosios organizacijos ar Paslaugos teikėjo poreikiui, Perkančioji organizacija ne dažniau kaip kartą per mėnesį organizuoja susitikimus, kuriuose dalyvauja Perkančiosios organizacijos atstovas ir paslaugas teikiantys Specialistai. Susitikimų metu aptariami svarbūs bendradarbiavimo ir su PGS paslaugų teikimu susiję klausimai.
    2. Paslaugos teikėjas Perkančiajai organizacijai teikia visą informaciją apie kiekvieną organizuojamą grupinį užsiėmimą: jo datą, laiką, temą, specialisto vardą ir pavardę bei prisijungimo nuorodą (jei užsiėmimai organizuojami nuotoliniu būdu) arba tikslias jo organizavimo vietos nuorodas (jei užsiėmimą numatyta vesti kontaktiniu būdu) pateikia el. p. [igne.jurdone@kaunovsb.lt](mailto:igne.jurdone@kaunovsb.lt) iki numatyto užsiėmimo likus ne mažiau kaip 3 d. d. Perkančioji organizacija gali prisijungti arba atvykti į grupinius užsiėmimus išskyrus, kurie vyksta anonimiškai.
44. Perkančioji organizacija turi teisę pasitelkti slaptą paslaugos gavėją.
45. **Reikalavimai patalpoms:**
    1. Patalpos turi būti Kauno miesto savivaldybės teritorijoje.
    2. PGS paslaugos turi būti teikiamos patalpose, atitinkančiose paskirties reikalavimus, vadovaujantis Statybos techniniu reglamentu STR 2.02.02:2004 „Visuomeninės paskirties statiniai“, užbaigtos statybos pastatuose. Paslaugų teikimo patalpos turi atitikti higienos ir sveikatos apsaugos reikalavimus dėl triukšmo, oro taršos, spinduliuotės ar kt. veiksnių. Patalpos turi turėti natūralų apšvietimą ir vėdinimą, esant poreikiui, turi būti šildomos. Paslaugų gavėjai turi turėti galimybę nusiplauti rankas su šiltu vandeniu, pasinaudoti sanitariniu mazgu (ne toliau kaip 50 m nuo paslaugų teikimo patalpos). Į patalpas be apribojimų turi galėti patekti žmonės su negalia.
    3. Kai, nepalankios epidemiologinės situacijos metu ir (ar) paskelbus karantiną, to reikalauja teisės aktai, patalpos turi būti tinkamos naudoti tokių situacijų atveju ir būti tinkamos pritaikyti pagal nustatomus apribojimus.
    4. Patalpos turi būti pritaikytos psichologinėms paslaugoms (individualioms psichologinėms konsultacijoms ir grupiniams užsiėmimams 9-12 žmonių grupei) teikti, kad, laikantis Psichologų profesinės etikos kodekso, nebūtų pažeistos kliento teisės ir orumas, garantuojamas konfidencialumas. Patalpose turi būti užtikrinta garso izoliacija, kad laukiamajame ar kitose patalpose nebūtų girdimi asmenų pokalbiai su psichologu.
    5. Ne vėliau kaip per 5 darbo dienas po paslaugų teikimo sutarties pasirašymo dienos, Paslaugos teikėjas turi sudaryti galimybę Perkančiajai organizacijai vizualiai įvertinti ar paslaugos teikėjo turimos patalpos atitinka teisės aktų ir šios techninės specifikacijos reikalavimus. Jeigu Perkančiajai organizacijai įvertinus būtų nustatyta, kad teikėjo disponuojamos patalpos neatitinka keliamų reikalavimų, tai tokiu atveju Paslaugos teikėjas ne vėliau kaip per 3 darbo dienas pateikia įrodymus, kad disponuoja patalpomis, atitinkančiomis reikalavimus. Jeigu Paslaugos teikėjas per 3 darbo dienas nepateikia įrodymų, kad disponuoja patalpomis, atitinkančiomis reikalavimus, tokiu atveju laikoma, kad Paslaugos teikėjas iš esmės pažeidė sutartį ir sutartis gali būti nutraukiama.
    6. Jei Paslaugos teikėjas, atsiradus svarioms aplinkybėms (patalpų nuomos sutarties nutraukimas, patalpų pardavimas ar pan.), nori pakeisti paslaugų teikimui sutartų patalpų vietą, jis turi raštu kreiptis į Perkančiąją organizaciją nurodant tokių aplinkybių atsiradimą ir kartu turi pateikti kitų turimų, reikalavimus atitinkančių patalpų dokumentus, įrodančius, kad jis disponuoja šiomis patalpomis teisė aktų nustatyta tvarka. Naujai siūlomos patalpos turi būti tame pačiame mikrorajone kaip ir keičiamos patalpos arba netoli keičiamų patalpų.

Pridedama:

1. PSO (5) geros savijautos vertinimo apklausos forma (1 priedas);

2. Psichologinės gerovės ir psichikos sveikatos stiprinimo paslaugų gavėjo apklausa (2 priedas);

3. Paslaugų teikimo žurnalas(3 priedas).