**Projektas**

Pirkimo sąlygų

2 priedas

**PSICHOLOGINĖS GEROVĖS IR PSICHIKOS SVEIKATOS STIPRINIMO PASLAUGŲ, SKIRTŲ MAŽINTI ILGALAIKES NEIGIAMAS COVID-19 PANDEMIJOS PASEKMES VISUOMENĖS PSICHIKOS SVEIKATAI, TEIKIMO SUTARTIS**

2024 m. sausio .... d. Nr. .....................

Kaunas

Kauno miesto savivaldybės visuomenės sveikatos biuras (toliau – Užsakovas), atstovaujamas direktorės Gerdos Kuzmarskienės, veikiančio (-ios) pagal Kauno miesto savivaldybės visuomenės sveikatos biuro nuostatus, ir VšĮ „Aukodeita“ (toliau – Paslaugų teikėjas), atstovaujamas (-a) Elenos Mogilevec, veikiančio (-ios) pagal įstaigos įstatus, toliau kartu vadinami (-os) šalimis, atskirai – šalimi, remdamiesi (-osi) Kauno miesto savivaldybės administracijos Viešojo pirkimo komisijos 2024 m. sausio 10 d. posėdžio protokolu Nr. 32-16-3, sudarė šią sutartį (toliau – Sutartis).

**I SKYRIUS**

**SUTARTIES DALYKAS**

1. Psichologinės gerovės ir psichikos sveikatos stiprinimo paslaugų, skirtų mažinti ilgalaikes neigiamas COVID-19 pandemijos pasekmes visuomenės psichikos sveikatai ir atitinkančių Sutartyje ir techninėje specifikacijoje (Sutarties 1 priedas), kuri yra neatskiriama Sutarties dalis, nurodytus reikalavimus (toliau – paslaugos), pirkimas. Paslaugas sudaro individualios psichologinės konsultacijos (preliminarus kiekis – 4128 val.) ir grupiniai užsiėmimai (preliminarus kiekis – 816 val.). Paslaugos suteikiamos dviem ciklais 2024–2025 metais.

**II SKYRIUS**

**SUTARTIES KAINA IR MOKĖJIMO TVARKA**

2. Pradinės Sutarties vertė, lygi maksimaliai pirkimui skirtai sumai be pridėtinės vertės mokesčio (toliau – PVM) Pirkimo sąlygose ir Sutartyje nurodytoms paslaugoms įsigyti pagal tiekėjo pasiūlyme nurodytus paslaugų įkainius be PVM, yra 125 702,48 Eur be PVM.

Pirkimui skirta maksimali lėšų suma su PVM – 152 100 Eur.

3. Sutarties fiksuotas įkainis, taikomas PVM (jei taikomas) pateikti Sutarties 2 priede, kuris yra neatskiriama Sutarties dalis.

4. Sutarčiai taikoma fiksuoto įkainio kainodara. Paslaugų įkainis be PVM yra fiksuotas, nustatytas visam Sutarties galiojimo laikotarpiui ir gali būti peržiūrimas (keičiamas) tik Sutartyje numatytais atvejais. Į paslaugų įkainį be PVM turi būti įskaičiuoti visi mokesčiai (išskyrus PVM) ir visos su paslaugų teikimu susijusios tiesioginės ir netiesioginės išlaidos, apimančios viską, ko reikia tinkamam paslaugų suteikimui, įskaitant, bet neapsiribojant, specialistų paieškos, įdarbinimo ar paslaugų pirkimo išlaidas, specialistų atvykimo į užsiėmimo vietą ir išvykimo iš jos organizavimo (kelionės) išlaidas, programos, dalijamosios medžiagos, praktinių užsiėmimų priemonių pateikimo išlaidas, specialistų konsultacijas mokymų dalyviams ir kitas su kontaktinių ir (arba) nuotolinių užsiėmimų organizavimu ir vykdymu susijusias išlaidas. Paslaugų teikėjas neturi teisės reikalauti padengti jokių išlaidų, viršijančių Sutarties 2 priede nustatytą paslaugų įkainį be PVM ir paslaugoms taikomą PVM (jei PVM taikomas).

5. Paslaugų įkainiai be PVM Sutarties galiojimo laikotarpiu gali būti peržiūrimi (perskaičiuojami) tokiomis sąlygomis ir tvarka:

5.1. paslaugų įkainių be PVM perskaičiavimas inicijuojamas rašytiniu šalies prašymu. Sutartyje numatyti įkainiai gali būti perskaičiuojami, jeigu Valstybės duomenų agentūros (www.stat.gov.lt) kas mėnesį skelbiamo vartotojų kainų indekso (VKI) „062 Paslaugos ambulatoriniams pacientams“ pokytis (k), apskaičiuotas, kaip nustatyta Sutarties 5.2 papunktyje, yra didesnis kaip 7 proc. Atlikdamos perskaičiavimą, šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo;

5.2. nauji įkainiai apskaičiuojami pagal formulę:

, kur:

a – įkainis (Eur be PVM) (jei jis jau buvo perskaičiuotas, tai po paskutinio perskaičiavimo);

a1 – perskaičiuotas (pakeistas) įkainis (Eur be PVM);

k – pagal vartotojų kainų indeksą „062 Paslaugos ambulatoriniams pacientams“ apskaičiuotas kainų pokytis (padidėjimas arba sumažėjimas) (proc.). „k“ reikšmė apskaičiuojama pagal formulę:

, (proc.), kur:

Indnaujausias – kreipimosi dėl įkainių perskaičiavimo išsiuntimo kitai šaliai datą naujausias paskelbtas vartotojų kainų indeksas „062 Paslaugos ambulatoriniams pacientams“;

Indpradžia – laikotarpio pradžios datos (mėnesio) vartotojų kainų indeksas „062 Paslaugos ambulatoriniams pacientams“. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta ši Sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo;

5.3. esamos ir bazinės kainos indeksų šaltinis – Valstybės duomenų agentūros duomenų bazės. Šiuos indeksus galima rasti (žingsniai): *https://osp.stat.gov.lt/statistiniu-rodikliu-analize#/ pasirenkant: Ūkis ir finansai (makroekonomika)\Kainų indeksai, pokyčiai ir kainos\Vartotojų kainų indeksai (VKI), kainų pokyčiai, svoriai, vidutinės kainos\Vartotojų kainų indeksai\Vartotojų kainų indeksai (2015 m. – 100)\Lentelės parinktys\Individualaus vartojimo išlaidų pagal paskirtį klasifikatorius\06 Sveikata\062 Paslaugos ambulatoriniams pacientams\Nurodomas laikotarpis;*

5.4. skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolesniems skaičiavimams naudojamas suapvalinus iki **vieno** skaitmens po kablelio, o apskaičiuotas įkainis „a“ suapvalinamas iki **dviejų** skaitmenų po kablelio;

5.5. vėlesnis kainų arba įkainių perskaičiavimas negali apimti laikotarpio, už kurį perskaičiavimas jau buvo atliktas;

5.6. pirmosios peržiūros terminas netaikomas ir peržiūros dažnumas nėra ribojamas;

5.7. perskaičiuotieji paslaugų įkainiai be PVM įforminami rašytiniu šalių susitarimu. Šalys privalo sudaryti susitarimą dėl įkainių perskaičiavimo per 10 darbo dienų nuo šalies prašymo kitai šaliai perskaičiuoti įkainius pateikimo dienos. Šalys privalo susitarime dėl įkainių perskaičiavimo nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius ir, esant poreikiui, perskaičiuotą pradinės Sutarties vertę. Susitarimas padidinti / sumažinti paslaugų įkainius ir, esant poreikiui, atitinkamai pakeisti pradinės Sutarties vertę įsigalioja Sutarties šalims pasirašius susitarimą, kuris bus laikomas sudėtine Sutarties dalimi;

5.8. perskaičiuotas paslaugų įkainis be PVM taikomas tik toms paslaugoms, kurios bus teikiamos po susitarimo dėl paslaugų įkainio be PVM perskaičiavimo įsigaliojimo;

5.9. paslaugų, suteiktų iki susitarimo dėl paslaugų įkainio be PVM perskaičiavimo įsigaliojimo, ir paslaugų, suteiktų pažeidus paslaugų suteikimo terminus ir Paslaugų teikėjui nepateikus šių terminų praleidimą patvirtinančių objektyvių įrodymų, įkainis be PVM nebus perskaičiuojamas, jei jis didėja.

6. Jei Sutarties vykdymo metu pasikeitus mokesčius reguliuojantiems teisės aktams pasikeičia paslaugoms taikomas PVM tarifas (jei PVM taikomas), paslaugoms taikomas PVM (jei taikomas) perskaičiuojamas. Esant šiai aplinkybei, suinteresuota šalis turi raštu kreiptis į kitą šalį dėl PVM perskaičiavimo. PVM pokyčio dydis yra proporcingas PVM tarifo pokyčio dydžiui. PVM perskaičiavimas įforminamas rašytiniu šalių susitarimu ir taikomas tik toms paslaugoms (nesuteiktai jų daliai), kurios bus teikiamos po šalių pasirašyto susitarimo įsigaliojimo dienos.

Šio punkto nuostatos taikomos tik tada, kai PVM tarifas keičiasi (didėja arba mažėja) dėl teisės aktų pasikeitimo, ir netaikomos, kai PVM tarifas didėja ar atsiranda pareiga jį mokėti dėl nuo Paslaugų teikėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir pan., – tokiu atveju paslaugų įkainis su PVM nekeičiamas. Dėl kitų mokesčių pasikeitimo paslaugų įkainis be PVM nebus perskaičiuojamas ir keičiamas.

7. Sutarties 2 priede nurodyta preliminari paslaugų apimtis. Užsakovas neįsipareigoja nupirkti viso preliminaraus paslaugų kiekio ir (ar) išnaudoti maksimalios pirkimui skirtos lėšų sumos.

8. Užsakovas už per praėjusį paslaugų teikimo laikotarpio mėnesį tinkamai ir kokybiškai suteiktas paslaugas atsiskaito pagal Sutarties 2 priede nurodytą paslaugų įkainį be PVM ir PVM (jei taikoma) ir Paslaugų teikėjo tinkamai pateiktas sąskaitas faktūras per 30 (trisdešimt) kalendorinių dienų nuo sąskaitos faktūros gavimo dienos. Paslaugų teikėjas sąskaitą faktūrą sistemoje „E. sąskaita“ turi pateikti per pirmas 5 (penkias) kito mėnesio darbo dienas. Paslaugos teikėjas, prieš pateikdamas sąskaitą faktūrą sistemoje „E. sąskaita“ už paėjusį mėnesį suteiktas paslaugas, turi pateikti Užsakovui užpildytą paslaugų teikimo elektroninį žurnalą (Techninės specifikacijos (Sutarties 1 priedas) 3 priedas) (toliau – paslaugų teikimo elektroninis žurnalas), vieno iš tėvų ar globėjų sutikimų skenuotas kopijas (jei paslaugos buvo teiktos vaikams iki 16 m.) per kito mėnesio pirmas 2 d. d. el. paštu [igne.jurdone@kaunovsb.lt](mailto:igne.jurdone@kaunovsb.lt). Paslaugų teikėjas apmoka visas išlaidas, susijusias su sąskaitos faktūros pateikimu.

9. Sąskaitos faktūros teikiamos tik elektroniniu būdu:

9.1. elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19), teikiamos Paslaugų teikėjo pasirinktomis elektroninėmis priemonėmis;

9.2. Europos elektroninių sąskaitų faktūrų standarto neatitinkančios elektroninės sąskaitos faktūros teikiamos tik naudojantis informacinės sistemos „E. sąskaita“ priemonėmis (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu));

9.3. Užsakovas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Lietuvos Respublikos viešųjų pirkimų įstatymo (toliau – Įstatymas) 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.

**III SKYRIUS**

**PASLAUGŲ PERDAVIMO TVARKA**

10. Paslaugos perduodamos ir priimamos pagal Paslaugų teikėjo užpildytą ir pateiktą paslaugų teikimo elektroninį žurnalą. Paslaugų teikimo elektorininį žurnalą už per praėjusį atitinkamo paslaugų teikimo laikotarpio mėnesį suteiktas paslaugas Paslaugų teikėjas turi pateikti Užsakovui iki kito mėnesio 2 (antros) darbo dienos.

11. Užsakovas, ne vėliau kaip per 2 (dvi) darbo dienas nuo paslaugų teikimo elektroninio žurnalo gavimo dienos, patikrina, ar suteiktos paslaugos atitinka Sutartyje ir Sutarties 1 priede nustatytus reikalavimus.

12. Jeigu paslaugų teikimo elektroniniame žurnale nustatomi paslaugų trūkumai ir (ar) neatitiktis Sutartyje (Sutarties 1 priede) nustatytiems reikalavimams ar kitokie nukrypimai nuo Sutarties, Užsakovas turi teisę nepriimti paslaugų teikimo elektroninio žurnalo, nurodydamas tokio sprendimo motyvus (jei įmanoma, nurodydamas ir priemones, kurių Paslaugų teikėjas privalo imtis, kad paslaugos atitiktų Sutarties reikalavimus), o Paslaugų teikėjas privalo Sutarties 13.4 papunktyje nustatytu terminu savo jėgomis ir lėšomis pašalinti trūkumus ir (ar) neatitikimus ar kitokius nukrypimus nuo Sutarties.

**IV SKYRIUS**

**ŠALIŲ ĮSIPAREIGOJIMAI IR TEISĖS**

13. Paslaugų teikėjas įsipareigoja:

13.1. paslaugas teikti kokybiškai ir laiku, t. y. nustatytais terminais pagal Sutartyje ir techninėje specifikacijoje (Sutarties 1 priedas) nustatytus reikalavimus. Paslaugos nuo Sutarties pasirašymo dienos turi būti suteiktos dviem ciklais: pirmas ciklas – turi būti pradėtas įgyvendinti ne vėliau kaip per 10 darbo dienų nuo Sutarties įsigaliojimo dienos ir įgyvendintas iki 2024 m. gruodžio 31 d., antras ciklas – nuo 2025 m. sausio 2 d. iki 2025 m. gruodžio 2 d.;

13.2. užtikrinti paslaugų prieinamumą visiems Kauno miesto gyventojams: vyrams, moterims, vaikams, jaunuoliams, senjorams, poroms, šeimoms, socialiai pažeidžiamiems asmenims ir pan. Esant poreikiui, Paslaugų teikėjas turi užtikrinti specializuotų kompetentingų psichologinių paslaugų teikimą konkrečioms tikslinėms grupėms (pvz., asmens sveikatos priežiūros įstaigų specialistams, socialinės globos įstaigų darbuotojams, vaikų globos namų globotiniams ir kt.);

13.3. užtikrinti nepertraukiamą (kiekvieną darbo dieną) kontaktinių (ne nuotolinių) paslaugų prieinamumą Kauno miesto gyventojams: pasirūpinti Kauno mieste patalpomis, kurios būtų tinkamos psichologinėms konsultacijoms ir grupiniams užsiėmimams vykdyti;

13.4. per 2 (dvi) darbo dienas nuo rašytinių Užsakovo pastabų, pretenzijų gavimo dienos savo resursais pašalinti paslaugų teikimo trūkumus. Nepašalinęs nustatytų trūkumų ir (ar) neatitikimų ar kitų nukrypimų nuo Sutarties, Paslaugų teikėjas, Užsakovui pareikalavus, moka Užsakovui Sutarties 18 punkte nustatyto dydžio netesybas;

13.5. užtikrinti, kad Sutartį vykdys tik tokią teisę turintys asmenys, ir, Užsakovui pareikalavus, iki atitinkamų veiklų vykdymo pradžios pateikti dokumentus, įrodančius, kad Sutartį vykdys tik tokią teisę turintys asmenys. Taip pat įsipareigoja užtikrinti, kad Sutartį vykdys prie Sutarties pridedamame Tiekėjo specialistų ir asmenų, atsakingų už sutarties vykdymą, sąraše (toliau – Sąrašas) nurodyti specialistai. Jei Sutarties vykdymo metu būtina keisti Sąraše nurodytus specialistus (specialistas atleidžiamas, atsistatydina iš pareigų, nebevykdo profesinės veiklos, negali eiti savo pareigų dėl ligos ar traumos), Paslaugų teikėjas apie tai nedelsdamas praneša Užsakovui ir, suderinęs su Užsakovu, pakeičia jį ne žemesnės kvalifikacijos ir ne mažesnės patirties, nei buvo reikalaujama pirkimo dokumentuose, specialistu. Jei Paslaugų teikėjas 1 mėnesį neranda kito reikalaujamos kvalifikacijos specialisto, Užsakovas turi teisę nutraukti Sutartį vienašališkai;

13.6. sudaryti sąlygas Užsakovui bet kuriuo paslaugų teikimo metu tikrinti paslaugų teikimo procesą;

13.7. visą Sutarties vykdymo laikotarpį mokėti nurodytiems darbuotojams (nurodyti darbuotojai – Užsakovo nurodytas užduotis faktiškai atliksiantys darbuotojai, įskaitant ir subteikėjų, jei jie pasitelkiami, darbuotojus, tai yra, paslaugas tiesiogiai teiksiantys darbuotojai, kurių sąrašas turi būti pateikiamas Užsakovui ne vėliau kaip iki Sutarties vykdymo pradžios, kaip reikalaujama Sutarties 13.8 papunktyje) ne mažesnio dydžio nei 924,00 Eur darbo užmokesčio mėnesio medianą (mediana – nurodytiems darbuotojams mokama mėnesio darbo užmokesčio mediana, nurodyta Paslaugų teikėjo pasiūlyme (ši nuostata taikoma, jeigu Paslaugų teikėjui už socialinį kriterijų buvo skirta daugiau kaip 0 balų);

13.8. sudarius Sutartį, bet ne vėliau kaip iki Sutarties vykdymo pradžios, pateikti Užsakovui nurodytų darbuotojų sąrašą (toliau – nurodytų darbuotojų sąrašas) (nurodyti vardus, pavardes, gimimo datas) ir jiems siūlomo mokėti darbo užmokesčio mėnesio medianą. Nurodytų darbuotojų sąraše nurodytų darbuotojų mediana turi būti ne mažesnė, kaip nurodyta Sutarties 13.7 papunktyje. Sutarties vykdymo metu pasikeitus nurodytai informacijai, Paslaugų teikėjas nedelsdamas privalo informuoti Užsakovą ir pateikti atnaujintą nurodytų darbuotojų sąrašą (ši nuostata taikoma, jeigu Paslaugų teikėjui už socialinį kriterijų buvo skirta daugiau kaip 0 balų);

13.9. ne rečiau kaip 1 (vieną) kartą kas 6 mėnesius nuo Sutarties įsigaliojimo pateikti Užsakovui informaciją, gautą iš Valstybinio socialinio draudimo fondo valdybos prie Socialinės apsaugos ir darbo ministerijos, apie Paslaugų teikėjo Nurodytiems darbuotojams mokamo darbo užmokesčio mėnesio medianą;

13.10. Sutarties vykdymo metu nedelsdamas raštu informuoti Užsakovą apie bet kokias aplinkybes, kurios trukdo ar gali sutrukdyti Paslaugų teikėjui įvykdyti įsipareigojimus pagal Sutartyje ir jos prieduose nurodytus reikalavimus ir (ar) terminus arba gali turėti įtakos teikiamų paslaugų apimčiai ir (ar) kokybei, ir pateikti tai patvirtinančius įrodymus;

13.11. užtikrinti tinkamą asmens duomenų apsaugą, vadovaudamasis 2016 m. balandžio 27 d. Europos Parlamento ir Tarybos reglamento (ES) 2016/679 (Bendrojo duomenų apsaugos reglamento) nuostatomis ir Sutarties 3 priede nustatytomis sąlygomis;

13.12. bendradarbiauti su Užsakovu visu Sutarties vykdymo metu ir konsultuoti jį visais su teikiamomis paslaugomis susijusiais klausimais;

13.13. atlyginti Užsakovui ar trečiajai šaliai nuostolius, kuriuos Užsakovas ar trečioji šalis patyrė dėl netinkamai suteiktų paslaugų;

13.14. užtikrinti saugos darbe, priešgaisrinės saugos, aplinkos apsaugos ir kitų teisės aktų nustatytų reikalavimų, taikomų teikiant paslaugas, laikymąsi;

13.15. vykdyti Užsakovo teisėtus nurodymus, susijusius su Sutarties vykdymu;

13.16. naudoti iš Užsakovo gautą informaciją tik paslaugoms pagal Sutartį suteikti;

13.17. sudarius Sutartį, tačiau ne vėliau negu Sutartis pradedama vykdyti, pranešti Užsakovui tuo metu žinomų subteikėjų pavadinimus, kontaktinius duomenis ir jų atstovus, informuoti apie minėtos informacijos pasikeitimus visu Sutarties vykdymo metu, įskaitant informaciją apie ketinamus pasitelkti naujus subteikėjus, kuriuos jis ketina pasitelkti vėliau. Paslaugų teikėjas atsako už subteikėjų (jei tokie yra pasitelkiami) prievolių vykdymą ar netinkamą vykdymą;

13.18. tinkamai ir laiku vykdyti kitus įsipareigojimus, nustatytus Sutartyje ir galiojančiuose Lietuvos Respublikos teisės aktuose.

14. Paslaugų teikėjas:

14.1. turi teisę gauti iš Užsakovo informaciją ir (ar) duomenis, būtinus paslaugoms suteikti;

14.2. turi teisę gauti mokėjimą už tinkamai suteiktas paslaugas Sutartyje nustatyta tvarka ir terminais pagal Sutarties 2 priede nurodytą paslaugų įkainį be PVM ir PVM (jei taikoma);

14.3. Sutarties vykdymo metu gali pakeisti (Užsakovui pareikalavus – privalo pakeisti) subteikėjus arba pasitelkti naujus. Apie tai Paslaugų teikėjas turi informuoti Užsakovą, nurodydamas subteikėjo pakeitimo ar pasitelkimo priežastis. Pakeisti ar nauji subteikėjai (jei jų pajėgumais Paslaugų teikėjas remiasi) privalo pateikti subteikėjo pašalinimo pagrindų nebuvimą patvirtinančius dokumentus, Sutarčiai vykdyti privalomas (jei tokių yra) licencijas ir pan. Gavęs tokį pranešimą, Užsakovas, jei nėra subteikėjo pašalinimo pagrindų ir subteikėjas turi Sutarčiai vykdyti būtinas licencijas ir pan., kartu su Paslaugų teikėju sudaro susitarimą dėl subteikėjų pakeitimo ar pasitelkimo. Jį pasirašo abi Sutarties šalys. Šis susitarimas yra laikomas neatskiriama Sutarties dalimi. Paslaugų teikėjas negali vienašališkai keisti ar pasitelkti naujų subteikėjų, apie tai neinformavęs Užsakovo ir tokio pakeitimo neįforminęs susitarimu dėl Sutarties pakeitimo. Jei pakeisto ar pasitelkto naujo subteikėjo padėtis atitinka bent vieną pagal Įstatymo 46 straipsnyje nustatytą pašalinimo pagrindą, Užsakovas reikalauja, kad Paslaugų teikėjas per Užsakovo nustatytą terminą pakeistų minėtą subteikėją reikalavimus atitinkančiu subteikėju;

14.4. turi ir kitas Sutarties ir Lietuvos Respublikoje galiojančių teisės aktų numatytas teises.

15. Užsakovas įsipareigoja:

15.1. suteikti visą turimą informaciją ir (ar) duomenis, būtinus paslaugoms suteikti;

15.2. prižiūrėti ir kontroliuoti teikiamų paslaugų eigą, apimtį ir kokybę, teikti raštu pastabas apie pastebėtus nukrypimus nuo Sutarties sąlygų ar kitokius trūkumus, o trūkumų nenustačius – priimti suteiktas paslaugas;

15.3. priėmimo metu patikrinti perduodamas paslaugas;

15.4. suderinęs su Paslaugų teikėju ir nenustatęs neatitikimų, priimti ir patvirtinti Paslaugų teikėjo ataskaitas pagal galiojančius teisės aktus;

15.5. sumokėti Paslaugų teikėjui už pagal paslaugų teikimo elektroninį žurnalą priimtas paslaugas Sutartyje nustatyta tvarka ir terminais pagal Sutarties 2 priede nurodytą paslaugų įkainį be PVM ir PVM (jei taikoma);

15.6. Paslaugų teikėjui pareikalavus, mokėti jam 0,02 proc. dydžio delspinigius nuo atsiskaitomojo mėnesio sąskaitoje faktūroje nurodytos sumos be PVM už kiekvieną uždelstą dieną.

16. Užsakovas:

16.1. turi teisę reikalauti, jog paslaugos būtų teikiamos tinkamai ir kokybiškai, kontroliuoti Sutarties vykdymą, teikti pastabas dėl paslaugų teikimo, taip pat reikalauti, kad Paslaugų teikėjas pašalintų paslaugų teikimo trūkumus, jei Paslaugų teikėjo teikiamos (suteiktos) paslaugos neatitinka Sutartyje ar jos prieduose nurodytų reikalavimų ar nustačius kitų trūkumų;

16.2. turi teisę nepriimti paslaugų teikimo elektroninio žurnalo ir nemokėti už netinkamai ir nekokybiškai suteiktas paslaugas, kol nebus pašalinti paslaugų trūkumai ir (ar) neatitikimai;

16.3. turi teisę bet kuriuo paslaugų teikimo metu tikrinti paslaugų teikimo procesą, apie tai nepranešęs Paslaugų teikėjui, taip pat Paslaugų teikėjo pateiktus duomenis ir dokumentus ir jų tikrumą (kiek tai įmanoma);

16.4. turi teisę inicijuoti specialistų, kurie netinkamai atlieka Sutartyje numatytas pareigas, pakeitimą, nurodydamas tokio prašymo motyvus;

16.5. gali tiesiogiai atsiskaityti su subteikėjais. Apie šią galimybę Užsakovas subteikėją informuoja atskiru pranešimu per 3 (tris) darbo dienas nuo informacijos iš Paslaugų teikėjo apie pasitelkiamą subteikėją gavimo dienos. Norėdamas pasinaudoti tiesioginio atsiskaitymo galimybe, subteikėjas turi apie tai raštu ne vėliau kaip per 2 (dvi) darbo dienas informuoti Užsakovą. Tokiu atveju su Užsakovu, Paslaugų teikėju ir subteikėju bus sudaroma trišalė sutartis, kurioje pateikiama tiesioginio atsiskaitymo su subteikėju tvarka, įskaitant teisę Paslaugų teikėjui prieštarauti dėl nepagrįstų mokėjimų. Trišalės sutarties dėl tiesioginio atsiskaitymo su subteikėju pasirašymas nekeičia Paslaugų teikėjo atsakomybės dėl Sutarties vykdymo;

16.6. gali bet kuriuo Sutarties vykdymo metu patikrinti, ar Paslaugų teikėjas laikosi Sutarties 13.7 papunktyje nurodyto įsipareigojimo, ir kreiptis į kompetentingas institucijas (Valstybinio socialinio draudimo fondo valdyba prie Socialinės apsaugos ir darbo ministerijos), kad gautų visą reikiamą informaciją apie mokamo darbo užmokesčio mėnesio medianą nurodytiems darbuotojams. Jeigu Valstybinio socialinio draudimo fondo valdyba prie Socialinės apsaugos ir darbo ministerijos Užsakovui nepateikia prašomos informacijos, informaciją Užsakovui apie Paslaugų teikėjo nurodytiems darbuotojams mokamo darbo užmokesčio mėnesio medianą turi pateikti pats Paslaugų teikėjas, prieš tai kreipęsis į minėtą instituciją dėl Užsakovo prašomos informacijos išdavimo. Tuo atveju, jei nustatoma, kad Paslaugų teikėjas nesilaiko šių įsipareigojimų (įskaitant ir atvejį, jeigu nurodytų darbuotojų sąraše nebelieka darbuotojų (pvz., darbuotojai pakeičiami į asmenis, su kuriais nėra sudarytos darbo sutartys)), taip pat jeigu nevykdomas Sutarties 13.8 papunktyje nurodytas įsipareigojimas, Užsakovas reikalauja Paslaugų teikėjo sumokėti 5 000 Eur (penkių tūkstančių eurų) baudą už kiekvieną pažeidimo mėnesį. Priskaičiuotą baudą Užsakovas turi teisę išskaičiuoti iš Paslaugų teikėjui mokėtinos sumos (taikoma, jeigu Paslaugų teikėjui už socialinį kriterijų buvo skirta daugiau kaip 0 balų).

Jei Paslaugų teikėjas nevykdo 13.7 ir 13.8 papunkčiuose nurodytų įsipareigojimų ir jam ne mažiau kaip du kartus yra pritaikyta šiame papunktyje nurodyta sankcija, Užsakovas vienašališkai nutrauks Sutartį su Paslaugų teikėju, nes tokie pažeidimai laikomi esminiu Sutarties pažeidimu (taikoma, jeigu Paslaugų teikėjui už socialinį kriterijų buvo skirta daugiau kaip 0 balų);

16.7. turi ir kitas Sutarties ir Lietuvos Respublikoje galiojančių teisės aktų numatytas teises.

**V SKYRIUS**

**ŠALIŲ ATSAKOMYBĖ**

17. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos šalies prisiimtų įsipareigojimų įvykdymą.

18. Užsakovas turi teisę taikyti Paslaugų teikėjui 100 (vieno šimto) Eur dydžio baudą už kiekvieną atvejį, jei Paslaugų teikėjas nevykdo Sutarties 13.1, 13.2 ir 13.3 papunkčiuose nurodytų įsipareigojimų, ir 20 (dvidešimties) Eur netesybas už kiekvieną uždelstą dieną, jei Paslaugų teikėjas neištaisytų nustatytų paslaugų trūkumų per 2 (dvi) darbo dienas, kaip nurodyta Sutarties 13.4 papunktyje.

19. Priskaičiuotas baudas Užsakovas turi teisę išskaičiuoti iš Paslaugų teikėjui mokėtinos sumos.

20. Jeigu Paslaugų teikėjas, teikdamas ataskaitas ar informaciją, nurodo tikrovės neatitinkančius duomenis ir, Užsakovui patikrinus duomenis, jo duomenys skiriasi daugiau nei 10 (dešimt) proc. ir daugiau nuo Užsakovo patikrintų ir nustatytų duomenų, Užsakovui pareikalavus, Paslaugų teikėjas moka 1 000 (vieno tūkstančio) Eur baudą už kiekvieną tokį nustatytą atvejį.

21. Jeigu Užsakovas neatlieka mokėjimo per Sutartyje nurodytą terminą, Paslaugų teikėjui pareikalavus, moka Paslaugų teikėjui už kiekvieną uždelstą dieną 0,02 (dviejų šimtųjų) proc. dydžio delspinigius, skaičiuojamus nuo laiku neapmokėtos sąskaitos faktūros sumos be PVM.

22. Baudos ir delspinigiai turi būti sumokami per 5 (penkias) darbo dienas nuo jų pareikalavimo išsiuntimo dienos. Jei Paslaugų teikėjas baudų ir (ar) delspinigių nesumoka per nurodytą terminą, tai Užsakovas turi teisę juos išskaičiuoti iš Paslaugų teikėjui mokėtinų sumų.

23. Paslaugų teikėjas atlygina Užsakovui dėl Paslaugų teikėjo kaltės atsiradusius nuostolius dėl netinkamo įsipareigojimų pagal Sutartį vykdymo ar nevykdymo.

24. Šalis neatsako už Sutartyje numatytų įsipareigojimų neįvykdymą arba netinkamą įvykdymą, jeigu tai įvyko dėl kitos šalies kaltės.

25. Šalys neatsako už prisiimtų įsipareigojimų visišką ar dalinį neįvykdymą, jeigu įrodo, kad įsipareigojimų neįvykdė dėl aplinkybių, kurių negalėjo kontroliuoti ir protingai numatyti Sutarties sudarymo metu, ir kad protingomis pastangomis negalėjo užkirsti kelio šioms aplinkybėms ar jų padariniams atsirasti. Šalys vadovaujasi Atleidimo nuo atsakomybės esant nenugalimos jėgos (*force majeure*) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“.

26. Šalis, dėl nenugalimos jėgos negalinti vykdyti savo įsipareigojimų, privalo nedelsdama, bet ne vėliau kaip per 5 (penkias) darbo dienas, apie tai raštu pranešti kitai šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju sutartinių įsipareigojimų vykdymas sustabdomas, kol išnyks minėtos aplinkybės. Šalis, pažeidusi nurodytą terminą, atleidžiama nuo atsakomybės tik nuo to momento, kada kita šalis gavo jos pranešimą apie nenugalimos jėgos aplinkybes.

27. Pasibaigus nenugalimos jėgos aplinkybėms, šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai šaliai ir atnaujinti savo įsipareigojimų vykdymą. Tais atvejais, kai dėl nenugalimos jėgos šalis nevykdo savo sutartinių įsipareigojimų daugiau kaip 30 (trisdešimt) darbo dienų, kita šalis turi teisę nedelsdama nutraukti Sutartį, pranešdama kitai šaliai apie tai raštu.

**VI SKYRIUS**

**SUTARTIES GALIOJIMAS, PAKEITIMAS IR NUTRAUKIMAS**

28. Sudaroma elektroninė Sutartis, ji įsigalioja, kai Sutarties šalys ją pasirašo kvalifikuotais elektroniniais parašais. Sutarties įsigaliojimo diena laikytina jos pasirašymo diena.

29. Sutarčiai įsigaliojus, ji galioja, kol bus išnaudota Sutarties 2 punkte nurodyta maksimali pirkimui skirta suma, bet ne ilgiau nei iki 2026 m. sausio 2 d. Sutarties galiojimo pabaiga neatleidžia šalių nuo pareigos tinkamai įvykdyti Sutartimi prisiimtus įsipareigojimus.

30. Sutarties sąlygos Sutarties galiojimo laikotarpiu gali būti keičiamos Įstatymo 89 straipsnyje nustatyta tvarka.

31. Sutarties galiojimo laikotarpiu šalis, inicijuojanti Sutarties sąlygų pakeitimą, pateikia kitai šaliai rašytinį prašymą keisti Sutarties sąlygas ir dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą nesutinkanti pakeisti atitinkamą Sutarties sąlygą kita šalis motyvuotai atsako per 10 (dešimt) darbo dienų nuo prašymo pateikimo dienos. Šalims tarpusavyje susitarus dėl Sutarties sąlygų keitimo, šie keitimai įforminami rašytiniu abiejų šalių susitarimu, kuris tampa neatskiriama Sutarties dalimi.

32. Sutartis gali būti nutraukta prieš terminą bendru šalių susitarimu.

33. Kiekviena iš šalių gali vienašališkai nutraukti Sutartį, raštu įspėjusi kitą šalį prieš 10 (dešimt) darbo dienų iki numatomos Sutarties nutraukimo dienos, jeigu kita šalis nevykdo sutartinių įsipareigojimų arba netinkamai juos vykdo ir tai yra esminis Sutarties pažeidimas. Vienašališkai nutraukus Sutartį, kaltoji šalis atlygina kitai šaliai su Sutarties nutraukimu susijusius nuostolius.

34. Sutarties esminiais pažeidimais laikomi šie atvejai:

34.1. Paslaugų teikėjas, nesant Užsakovo kaltės, nevykdo sutartinių įsipareigojimų ar vėluoja juos vykdyti daugiau kaip 20 (dvidešimt) kalendorinių dienų ir, gavęs įspėjimą raštu dėl įsipareigojimų nevykdymo, jų neįvykdo per Užsakovo nurodomą papildomą terminą;

34.2. Paslaugų teikėjas pasitelkia ar pakeičia subteikėją, neinformavęs Užsakovo ir su Užsakovu nepasirašęs susitarimo dėl subteikėjo pasitelkimo (pakeitimo);

34.3. Užsakovas, nesant Paslaugų teikėjo kaltės, vėluoja atlikti mokėjimą daugiau kaip 30 (trisdešimt) kalendorinių dienų ir, gavęs įspėjimą raštu dėl vėlavimo atlikti mokėjimą, mokėjimo neatlieka per 10 (dešimt) kalendorinių dienų nuo įspėjimo gavimo dienos;

34.4. nevykdo 13.7 ir 13.8 papunkčiuose nurodytų įsipareigojimų dėl darbo užmokesčio mėnesio medianos ir ne mažiau kaip 2 kartus jam taikyta Sutarties 16.6 papunktyje nurodyta sankcija;

34.5. kitais Sutartyje nustatytais atvejais;

34.6. kitais atvejais nustatydamos esminius Sutarties pažeidimus, šalys vadovaujasi Lietuvos Respublikos civilinio kodekso 6.217 straipsnio nuostatomis.

35. Užsakovas turi teisę vienašališkai nutraukti Sutartį Įstatymo 90 straipsnyje nustatytais atvejais ir tvarka.

**VII SKYRIUS**

**KITOS SĄLYGOS**

36. Vykdydamos Sutartį, šalys vadovaujasi Lietuvos Respublikos civiliniu kodeksu, Lietuvos Respublikos įstatymais, kitais Lietuvos Respublikos teisės aktais ir Sutarties sąlygomis.

37. Pirkimas laikomas žaliuoju pirkimu, nes perkama nematerialaus pobūdžio (intelektinė) paslauga (kuri aprašyta techninėje specifikacijoje ir Sutartyje), kaip numatyta Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija), 4.4.3 papunktyje.

38. Siekdamos sunaudoti mažiau gamtos išteklių, šalys susitaria nerengti ir nenaudoti popierinių dokumentų. Dokumentai pateikiami elektronine forma – tiesiogiai suformuoti elektroninėmis priemonėmis ar skaitmeninės originalo kopijos. Vykdydamos Sutartį, šalys susitaria laikytis šių aplinkosaugos reikalavimų: mažinti popieriaus sunaudojimą, atsisakyti nebūtino dokumentų kopijavimo ir spausdinimo. Su Sutarties vykdymu susiję dokumentai Užsakovui turi būti pateikti tik elektroniniu formatu, perdavimo ir priėmimo aktai turi būti pasirašomi el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Užsakovas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, kaip numatyta Aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija).

39. Iškilusius nesutarimus šalys sprendžia tarpusavio susitarimu, o nepavykus susitarti – Lietuvos Respublikos įstatymų nustatyta tvarka pagal Užsakovo buveinės vietą.

40. Šalys įsipareigoja laikytis konfidencialumo: neatskleisti raštu, žodžiu ar kitokiu būdu tretiesiems asmenims jokios komercinės ar finansinės informacijos, kurią sužinojo bendradarbiaudamos Sutarties pagrindu.

41. Šalys privalo per 3 (tris) darbo dienas viena kitą informuoti apie savo adreso, banko sąskaitos ar kitų kontaktinių duomenų pasikeitimą. Šalis, neįvykdžiusi šio įsipareigojimo, negali reikšti pretenzijų dėl kitos šalies veiksmų, atliktų pagal paskutinius jai žinomus kitos šalies duomenis.

42. Jeigu tarp šalių nėra susitarta kitaip, šalys paskiria po vieną atstovą (toliau – kontaktiniai asmenys), kurie bus atsakingi už Sutarties vykdymą ir su paslaugų teikimu susijusių klausimų koordinavimą ir derinimą, kurie neturi teisės keisti ir (ar) pildyti Sutarties sąlygų:

42.1. Paslaugų teikėjas paskiria šį kontaktinį asmenį: Elena Mogilevec, tel. +370 63346926, el. paštas info.aukodeita@gmail.com;

42.2. Užsakovas paskiria šį kontaktinį asmenį: Ignė Jurdonė, tel. +370 6 72 69 821, el. paštas igne.jurdone@kaunovsb.lt.

43. Kauno miesto savivaldybės visuomenės sveikatos biuro Jūratė Juškevičienė ir Ignė Jurdonė paskirti atsakingi asmenys:

43.1. už Sutarties paskelbimą – Jūratė Juškevičienė, tel. +370 6 83 59 393, el. paštas viesiejipirkimai@kaunovsb.lt;

43.2. už Sutarties vykdymą - Ignė Jurdonė, tel. +370 6 72 69 821, el. paštas igne.jurdone@kaunovsb.lt.

43.3. už Sutarties pakeitimų paskelbimą – Jūratė Juškevičienė, tel. +370 6 83 59 393, el. paštas viesiejipirkimai@kaunovsb.lt.

44. Sutarties priedai ir pridedami dokumentai yra neatskiriamos Sutarties dalys:

44.1. Techninė specifikacija (1 priedas), 10 l.;

44.2. Paslaugų įkainis ir preliminarus planuojamas kiekis (2 priedas), 1 l.;

44.3. Susitarimas dėl asmens duomenų tvarkymo (3 priedas), 9 l.;

44.4. Paslaugų teikėjo už Sutarties vykdymą atsakingų specialistų sąrašas (4 priedas), 1 l.;

44.5. Subteikėjams perduodamų teikti paslaugų sąrašas (*pridedamas, jei yra pasitelkiami subteikėjai*), \_\_\_\_ l.

**VIII SKYRIUS**

**ŠALIŲ JURIDINIAI ADRESAI IR BANKO REKVIZITAI**

**Užsakovas Paslaugų teikėjas**

Kauno miesto savivaldybės visuomenės VšĮ „ Aukodeita“

sveikatos biuras Įstaigos kodas 303378563

Įstaigos kodas 301676575 Kaišiadorių g. 20, 44423 Kaunas

Ne PVM mokėtojas Atsisk. sąsk. LT 47401005100230349

Vaidoto g. 115, 45390 Kaunas Luminor Bank AS Lietuvos skyrius

Atsisk. sąsk. LT28 4010 0425 0160 5822 Banko kodas 40100

Luminor Bank AS Lietuvos skyrius

Banko kodas 40100

Direktorė Direktorė

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(atstovaujančio asmens pareigos)(atstovaujančio asmens pareigos)

A. V. A. V.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Gerda Kuzmarskienė Elena Mogilevec

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data) (data)